Número d'articles: 27\nIniciatives socials 18/03/2014\nIniciatives socials 17/06/2012\nBraval, l'associació del barri del Raval de Barcelona, utilitza des de fa gairebé 15 anys l'esport com a mitjà per promoure la cohesió social, l'èxit escolar, professional i personal dels nens i joves que participen en els seus programes. Gràcies a l'esport, els joves tenen èxit en els estudis i així s'evita l'exclusió social, i per tant, la pobresa.\nBlog de l'oficina de comunicació 14/06/2012\nTerral: l'inserció de la dona\nUs oferim una entrevista a Victòria Guinduláin, directora del centre d’activitats Terral que es troba al barri del Raval a Barcelona, publicada recentment al Full Dominical.\nIniciatives socials 24/01/2011\nVoluntaris o àngels de la guarda al Raval\nTerral és un projecte de solidaritat a Barcelona que treballa amb tres objectius: la promoció de la dona, la integració dels nouvinguts i l’impuls i la formació del voluntariat. Recordem un reportatge del programa "Els nous catalans" emès per TVE sobre aquesta iniciativa social.\nIniciatives socials 12/08/2009\nCom a una pel·lícula d’Indiana Jones\nAnna Mestre impulsa una associació d’ajuda a la dona immigrada a Lleida. “M’agrada comparar la nostra tasca amb aquella escena de la pel·lícula d’Indiana Jones, en què el protagonista ha de fer un salt, que és de fe, per agafar el sant grial: fem de pont per tapar forats, per ajudar aquestes persones a tirar endavant”\nIniciatives socials 04/03/2009\nL'esforç és recompensat\nUs oferim un vídeo del programa "Tot un Món" emès per TV3 el passat 29 de desembre sobre Braval, un projecte de solidaritat situat al barri del Raval de Barcelona, on els voluntaris són peça fonamental del funcionament. Promoure la cohesió social, lluitar contra la marginació i facilitar la incorporació dels immigrants a la societat són els objectius.\nIniciatives socials 03/02/2008\nEsglésia de Santa Maria de Montalegre: 40 anys de servei en el Raval de Barcelona\nL’1 de juny s’acompleixen 40 anys del dia en què l’arxidiòcesi de Barcelona confià el temple de l’antiga Casa de Caritat a l’Opus Dei. També us oferim una galeria de fotos de l'Església de Montalegre.\nIniciatives socials 29/05/2007\nTerral realitza cursos per a la promoció de la dona al barri del Raval\nIniciatives socials 17/05/2007\nEl repte de la cohesió social\nBraval és un projecte de solidaritat situat al barri del Raval de Barcelona, que es consolida el 2002 en ocasió del centenari del naixement de sant Josepmaria. Recentment ha publicat el resum d'activitats del curs passat, que oferim en format pdf.\nIniciatives socials 16/03/2007


Tot el que cal saber sobre els Premis Goya d'aquesta nit | NacióDigital\nper Victor Rodrigo , 2 de febrer de 2019 a les 16:30 |\nTots els nominats dels Goya | Premis Goya\nLa festa del cinema espanyol ja és aquí. Avui dissabte, al voltant de les 22h de la nit, Sevilla acollirà la celebració de la gala 33è Premis Goya de l'Academia de Cine, el certamen cinematogràfic més important de l'Estat.\nA quina hora i per on?\nA partir de les 22h de la nit, a Televisió Espanyola, es retransmetrà la gala. També la podreu seguir per diversos canals de ràdio, però en format televisiu és des de TVE, en directe des de Sevilla, al Palau de Congressos.\nQuines són les favorites?\nLes pel·lícules que parteixen amb més nominacions són El reino de Rodrigo Sorogoyen, amb 13 nominacions, i Campeones, de Javier Fesser, amb un total d'11. No és un dels anys on hi hagi una pel·lícula molt destacada, ja que en tercer lloc hi trobem Carmen y Lola, pel·lícula sobre l'amor homosexual a la comunitat gitana; i Todos lo saben, gran producció del director iranià que va guanyar dos Oscars i on apareixen Penélope Cruz, Javier Bardem, Ricardo Darin i Eduard Fernández, entre d'altres. Les dues pel·lícules opten a 8 premis.\nAndreu Buenafuente i Silvia Abril. El còmic i presentador de televisió de Reus ja ha presentat dos cops els Goya, en anys consecutius (2010 i 2011). En canvi és el primer cop per a Abril. La parella ha promès una gala carregada de sorpreses, música i sobretot, molt d'humor.\nLa paritat en les nominacions\nUna de les queixes més sonades de la passada edició va ser l'exigència per part del sector de més presència de dones, tant en la contractació de les feines del gremi com la representació de papers, guions i models.\nDoncs bé, aquest any la paritat torna a brillar per la seva absència: de 121 persones nominades, 89 són homes (un 74%) i la resta, 31, són dones (un 26%). En moltes de les categories ni tan sols hi ha dones, menys en el cas de la direcció novell, on tres de les quatre persones nominades ho són. Les noves generacions poden ser el canvi necessari en el cinema d'aquest país.\nActors i actrius sense experiència\nUna de les candidatures amb més repercussió dels Goya és la d'actor i actriu revelació, on normalment apareixen persones que no tenen una allargada experiència en el cinema. Doncs aquest any tant en aquesta categoria com en les d'actors i actrius principals (o secundaris) hi formen part moltes persones que ni tan sols havien rodat pel·lícules abans, com és el cas de Campeones, Carmen y Lola o Entre dos aguas.\nVox, vetat de la gala\nSegons ha informat el director de l'Academia, Mariano Barroso, no han convidat a diversos partits polítics, entre ells ERC, Bildu... ni Vox. La institució sempre envia invitacions per a les formacions amb representació parlamentària, però el partit de Santiago Abascal no s'ho ha pres gaire bé.\nEl punt curiós és que Blas de Lezo va ser un "venerat" admirall de l'Armada Espanyola que va participar en moltes batalles, entre elles, el setge de Barcelona durant la Guerra de Successió de 1714. Un detall sense importància, gairebé.\nCandidates a millor pel·lícula\nAquesta és la llista de les nominades a l'estatua més important dels Goya:\nEl reino (aqui podeu llegir la crítica de la pel·lícula)\nCultura i Mitjans, Premis Goya 2019, Penélope Cruz, Todos lo saben, Isaki Lacuesta, Entre dos aguas, Campeones, Silvia Abril, Andreu Buenafuente, Carmen y Lola, El reino, Academia del Cinema Espanyol, Premis Goya, Javier Bardem


A grans reptes, una nova estratègia global - Catalunya\nEns trobem amb un nou ordre mundial on els drets humans sovint apareixen representats com un obstacle per a alguns interessos nacionals. Això, per una banda, redueix perillosament la capacitat d’abordar vulneracions massives de drets humans i, per l’altra, obre la porta a abusos que ens recorden les èpoques més funestes de la nostra història.\nSembla que s’hagi posat de moda la política de demonització de l’altre, del «nosaltres contra ells»: cada cop més polítics i governants legitimen sense cap vergonya i de manera activa tot tipus de retòriques i polítiques d’odi basades en la identitat de les persones, com si alguns fossin menys humanes que altres.\nEl context canvia, i és lògic pensar que Amnistia Internacional també ho ha de fer. I ràpid!\nEn aquests moments Amnistia Internacional, com a moviment global pels drets humans, està definint la nova Estratègia Global que ens ha d’ajudar a afrontar els grans reptes dels propers anys i ha de portar-nos a convertir-nos en un moviment més ampli, més audaç i més inclusiu.\nEns trobem tot just en la primera fase de debat i reflexió sobre el futur d’Amnistia. El més temptador és començar a plantejar sobre quins temes hem de treballar, obrir discussions per prioritzar, valorar com distribuïm els nostres recursos… però abans d’això hem de parar a pensar sobre com ho farem: no podem seguir fent «bussines as usual», necessitem dissenyar solucions i sortides, i no només fer denúncia de violacions de drets humans.\nSembla poc probable que avui dia s’aprovés una cosa semblant a la Declaració Universal de Drets Humans, que el desembre passat celebrava 70 anys: és un recordatori del seu incalculable valor. Però, què pot dir-se sobre la nostra eficàcia com a promotors i promotores d’aquesta causa?\nMoltes persones pensen que els drets humans son secundaris a l’hora de resoldre els grans desafiaments de la nostra època. Nosaltres tenim clar que no és així, i que els drets humans han de ser l’eix central per poder canviar el rumb. Però no serveix de res tenir raó si no som eficaces. Hem de reinventar-nos per fer del moviment global d’Amnistia Internacional un instrument útil per a les principals lluites i desafiaments que hi ha al món, i per garantir la nostra capacitat per afavorir i contribuir al canvi.\nUna enquesta al món\nHem d’explorar enfocaments atrevits i maneres en què Amnistia i els nostres associats poguem ser més trencadors. Volem actualitzar les eines i enfocaments ja consolidats, i explorar nous formats. I per fer front a aquest repte intern, hem elaborat una enquesta oberta a tu, a tota la ciutadania global, d’arreu del món, per recollir idees al voltant de cinc preguntes: com podem impulsar canvis transformadors que abordin les causes fonamentals de la injustícia i el sofriment? Com podem canviar actituds i animar la gent a sumar-se solidàriament a una visió compartida de dignitat i justícia per al futur? Què hem de fer per ser un moviment més ampli, més valent, més inclusiu, i amb més capacitat per donar suport al canvi social? I què hem de fer per ser una organització més diversa? En quines àrees de treball Amnistia ha d’exercir un paper de lideratge, en quines ha de donar suport a altres actors o en quines àrees potser ho ha de deixar córrer?\nDes d’Amnistia Internacional recorrem a una tecnologia que ens permet donar la nostra opinió alhora que valorem les opinions dels altres, visualitzant grups d’opinió que es van formant al voltant de les respostes donades. Això permet connectar opinions de milers de persones independentment de l’idioma en què s’han formulat: la mateixa eina integra un traductor.\nLes respostes a aquestes cinc preguntes, doncs, ens ajudaran a redefinir el paper estratègic de l’organització per fer front als gran reptes globals que ja tenim plantejats, i els que hagin d’arribar.\nAmnistia va ser considerada una força atrevida, valenta i dinàmica quan es va crear, als anys 60. Encara ho som! Però pensem que encara podem fer més per oferir idees i apostar per vies alternatives per aconseguir impacte. L’elaboració d’una nova estratègia global per a Amnistia és una gran oportunitat que no podem deixar passar. Ens ajudes?\nAra, més que mai, necessitem reflexionar sobre el rumb del nostre moviment pels drets humans, i assegurar-nos la rellevància i eficàcia dels nostres esforços per crear un món més just i equitatiu. T’ho tornem a preguntar: que ens ajudes?\nactivisme AIC defensors/es drets humans governança\n2 comentaris en “A grans reptes, una nova estratègia global”\n13 juny, 2019 a las 8:20 pm\nCal que redefiniu els delictes que vulneren el drets fonamentals sota un paraigua de falsa democràcia.els nostres presos polítics, encara me’n recordo que en un principi vau dir que no ho eren, us va costar i es va produir un dany incalculable . Ho vau dir tard i quina acció s’ha fet per solidaritzar-se i fer més pressió?\nDani Vilaró / AIC dice:\n17 juny, 2019 a las 1:03 pm\nHola, gràcies pel teu missatge. Aquests mesos de judici hem estat fent l’observació diària del procés, amb una persona de l’organització assistint a totes les sessions. Quan surti la sentència farem valoració del judici i de la sentència.


Indignació a Artesa de Segre per l’impuls de la variant de Tremp – Comarques de Ponent\nIndignació a Artesa de Segre per l’impuls de la variant de Tremp\nText: Redacció / Foto: No a la variant\nTot i la recollida de 700 signatures i les continues queixes de la ciutadania i els comerços i serveis d’Artesa de Segre, el govern ha impulsat la primera fase de la reforma del port de Comiols i la variant de Tremp, les obres de la qual està previst que comencin aquest 2021.\nComerciants i ciutadans d’Artesa de Segre, aplegats sota el moviment ‘No volem la variant’, s’han mostrat “indignats” perquè consideren que no s’han transmès les “pors i necessitats” que han fet arribar al consistori. També han lamentat que “aquest no ha fet cap pas per evitar el projecte”.\nEn un comunicat, han explicat que el passat 1 de febrer va tenir lloc una reunió entre representants de l’Ajuntament i del sector del comerç i els serveis del municipi on el consistori va proposar dur a terme una taula rodona amb representants de Turisme de la Generalitat per impulsar el municipi d’Artesa. Segons els comerciants, “aquesta proposta arriba amb una dècada de retard”.\nComerciants i ciutadans d’Artesa també han criticat que “l’Ajuntament no ha realitzat cap estudi previ per analitzar l’impacte social i econòmic que tindrà la variant” i han afegit que “associacions i clubs esportius necessiten del suport de les empreses locals, de manera que si aquestes desapareixen les pèrdues poden ser devastadores”.\nAmb tot, el moviment ‘No volem la variant’ no s’atura i assegura que les accions reivindicatives seguiran, ja que Artesa compta amb més de mig centenar d’establiments comerciants així com empreses referents al territori que es veuen beneficiats per la carretera.


espaifotografic | Cotxes abandonats com a font d’inspiració\nPerò amb l’ordinador no vaig tenir ocasió de fer aquest gest tan cinematogràfic —qui no recorda l’escena d’un escriptor en hores baixes, rebregant full darrera full i llençant-los a una paperera metàl·lica plena a vessar dels textos descartats— i em vaig limitar a desar el document a la paperera. Aquest acte, en aparença tan intranscendent em va portar a pensar en el destí que espera a tots els documents rebutjats quan els llencem a la paperera de l’ordinador. I les lletres que esborrem per corregir una errada, o les paraules que substituïm per d’altres de més adequades, on s’amunteguen?\nMentre estava mirant de desxifrar aquest enigma, en una pàgina oblidada d’un web a punt de vèncer vaig topar amb una frase que ni jo mateix recordava haver escrit: “No llenço mai res, jo. I això em permet, de tant en tant, repassar les meves deixalles (artístiques) i construir aquests cadàvers de paper, que d’ara endavant en diré badaines”. Això em va animar a furgar pels racons més recòndits del disc dur per mirar de recuperar alguna paraula o alguna frase que em permetés sortir galdós d’aquest article. Si els envasos es reciclen, em vaig dir, per què no he de reciclar les paraules rebutjades?\nBen aviat però, les minces troballes que anava fent em varen ben desenganyar. Només vaig ensopegar amb paraules mal escrites, com ara un zooom amb tres “o”, un fotograf i una camera sense accent, un parell de païsatges amb dièresi o una técnica amb l’accent girat. I amb un munt de lletres desordenades, sobretot vocals, que campaven al seu aire. De frases amb sentit no en vaig trobar cap que em fes el pes, perquè “la seva obra fotogràfica va molt més enllà”, així, fora de context, sense saber a qui es referia no em servia de gaire res. O “la noia de la foto”, sense saber de quina noia es tractava tampoc no em resolia el compromís.\nEn veure que d’aquest femer textual digital no en trauria l’aigua clara, vaig optar per anar a la deixalleria d’imatges, que és el lloc de l’ordinador on van a raure els elements que eliminem de les fotos. Res de res. Un munt de cables entortolligats, fulles seques desenfocades, algun braç que devia fer nosa, unes quantes burilles, … fins i tot una barca hi vaig trobar —ves a saber de quin port seria—. Però cap imatge prou interessant que m’inspirés una mica. O sigui que estava com al començament, amb la pantalla en blanc.\nPerò heus aquí que quan menys m’ho esperava, la lluna en un cove em va il·luminar i em va treure de l’atzucac. Ja ho vaig avançar al Facebook, però em fa il·lusió compartir-ho també en aquest espai, ja que és d’aquí d’on va sortir tot plegat. Em refereixo a la foto d’uns cotxes desballestats que fa mesos vaig penjar a la meva galeria d’espaifotografic. Una foto en blanc i negre que als responsables de la revista “La lluna en un cove” els va semblar que podia ser una bona font d’inspiració per a un concurs de relats. Molta imaginació hi hauran de posar els relataires que s’animin a participar-hi!\nVes per on, finalment ha estat la imatge d’uns cotxes rovellats, unes deixalles al cap i a la fi, les que m’han permès arribar al final d’aquest article. Qui m’ho havia de dir!\nWarning: file_get_contents(https://graph.facebook.com/?ids=http://www.espaifotografic.cat/2013/03/cotxes-abandonats-com-a-font-dinspiracio/): failed to open stream: no suitable wrapper could be found in /home/espaifo1/public_html/espaifotografic.cat/wp/wp-content/themes/espaifoto2011v23/functions.php on line 814\n← Sopar solidari Free Minor Africa\n3 comentaris a “Cotxes abandonats com a font d’inspiració”\ndimecres, 13 de març de 2013 a les 13:37\nDoncs ara m’has deixat amb un dubte…\n-“Ves per on, finalment ha estat la imatge d’uns cotxes rovellats, unes deixalles al cap i a la fi, les que m’han permès arribar al final d’aquest article. Qui m’ho havia de dir!”\nI si no trobes aquesta imatge? Haguessis arribat al final de l’article algún cop o seguiries escribint i escribint i escribint…\nA tot aixó l’article molt bó.\nTreus un article de sota les pedres, o de dintre la paperera en aquest cas, d’on un altre (jo mateix) no veuria més que brossa per llençar.\ndimecres, 13 de març de 2013 a les 14:35\nGràcies per no faltar a la cita Miquel. A propòsit del teu comentari, em remeto a aquest relat: “No deixis mai d’escriure” (http://relatsencatala.cat/relat/no-paris-mai-descriure/47706)\ndimecres, 13 de març de 2013 a les 17:08\nSi, et varem trobar a faltar dimecres passat, Miquel.


Cercles catalog › Details for: Pla de rescat del sector cultural davant la crisi de la COVID-19\nDetails for: Pla de rescat del sector cultural davant la crisi de la COVID-19\nBy: Catalunya. Departament de Cultura .\nEdition: Versió de 14 d'abril de 2020.Publisher: [Barcelona] : Generalitat de Catalunya. Departament de Cultura, 2020Description: 12 p. : digital, fitxer PDF (446 Kb).Online resources: E-Link Summary: La pandèmia de la COVID-19 ha generat una emergència sanitària a nivell global que està afectant la nostra economia i, molt especialment, el sector cultural, que s'ha vist obligat a aturar tota la seva activitat. (...) Bona part de les mesures de lluita contra la pandèmia es basen en el confinament de les persones i el distanciament social, que impacten directament en una bona part de l’activitat del sector que, així com va ser dels primers que es va veure obligat a tancar, de ben segur pot ser un dels últims a recuperar la normalitat. Aquest fet contrasta amb la paradoxa que ha estat la cultura la que ha ajudat i ajuda a les persones a fer millors aquests dies gràcies als llibres, la música, els audiovisuals o tantes i tantes iniciatives culturals a les xarxes, sovint lliurades generosament pels seus autors. És en aquest context, i amb la intenció de pal·liar i minimitzar al màxim les conseqüències econòmiques que aquesta pandèmia pugui deixar en el sector cultural, que el Govern té la ferma intenció de posar en marxa un Pla de rescat amb tota una sèrie de mesures per tal de protegir el teixit cultural i donar-li tot el suport necessari a fi que, un cop finalitzada aquesta crisi sanitària, es pugui reprendre l’activitat cultural amb tota normalitat al més aviat possible. Aquest Pla de rescat del sector cultural respon a les principals necessitats que s’han detectat des del Departament de Cultura de la Generalitat de Catalunya i amb les aportacions de bona part dels agents culturals (associacions, organitzacions públiques, equipaments, sindicats, entitats empresarials, etc. ) i es fixa quatre objectius bàsics: - Acompanyar el sector cultural durant la crisi. - Establir les mesures i els mecanisme per intentar que l’impacte de la crisi no provoqui danys irreparables en el teixit cultural. - Preparar el sector per a una represa al més ràpida possible en la mesura que les condicions sanitàries i socials ho permetin. - Per dur a terme aquests objectius, caldrà reestructurar el pressupost per adequar-lo. (Font: Autor)\nRepositori digital General E200017 Online Available (Disponible) E200017\nLa pandèmia de la COVID-19 ha generat una emergència sanitària a nivell global que està afectant la nostra economia i, molt especialment, el sector cultural, que s'ha vist obligat a aturar tota la seva activitat. (...)\nBona part de les mesures de lluita contra la pandèmia es basen en el confinament de les persones i el distanciament social, que impacten directament en una bona part de l’activitat del sector que, així com va ser dels primers que es va veure obligat a tancar, de ben segur pot ser un dels últims a recuperar la normalitat. Aquest fet contrasta amb la paradoxa que ha estat la cultura la que ha ajudat i ajuda a les persones a fer millors aquests dies gràcies als llibres, la música, els audiovisuals o tantes i tantes iniciatives culturals a les xarxes, sovint lliurades generosament pels seus autors.\nÉs en aquest context, i amb la intenció de pal·liar i minimitzar al màxim les conseqüències econòmiques que aquesta pandèmia pugui deixar en el sector cultural, que el Govern té la ferma intenció de posar en marxa un Pla de rescat amb tota una sèrie de mesures per tal de protegir el teixit cultural i donar-li tot el suport necessari a fi que, un cop finalitzada aquesta crisi sanitària, es pugui reprendre l’activitat cultural amb tota normalitat al més aviat possible.\n- Acompanyar el sector cultural durant la crisi.\n- Establir les mesures i els mecanisme per intentar que l’impacte de la crisi no provoqui danys irreparables en el teixit cultural.\n- Preparar el sector per a una represa al més ràpida possible en la mesura que les condicions sanitàries i socials ho permetin.\n- Per dur a terme aquests objectius, caldrà reestructurar el pressupost per adequar-lo. (Font: Autor)\n1. Mesures d’acompanyament al sector cultural -- 2. Prioritat: el rescat del sector cultural -- 3. Planificació de la represa i recuperació del sector cultural -- 4. Planificació financera del Pla de rescat --


Botella tèrmica KLEAN KANTEEN "TKPro" d'acer inoxidable 1.000 ml - Raspallat mat - Terreta neta\nLa botella tèrmica d’acer inoxidable TKPro de Klean Kanteen és un termo d’alt rendiment, sense plàstic i molt versàtil.\nAmb una tapa/got d’acer inoxidable de doble paret integrada i un sistema d’abocament 360º, podràs servir-te la teua beguda on vulgues i sense vessar ni una gota.\n100% lliure de plàstic, amb una construcció de silicona i acer inoxidable de grau alimentós 18/8, aquesta botella tèrmica d’acer inoxidable està fabricada per a no retenir ni transferir sabors.\nConserva la calor fins a 38 hores i el fred fins a 100 hores!\nSKU: KK-TKPRO32-ace Categories: Botelles i termos, Per endur Etiquetes: acer inoxidable, camping, hermètic, klean kanteen, picnic, senderisme, sense plàstic, silicona, termo, universitat\nAmb una tapa/got d’acer inoxidable de doble paret integrada i un sistema d’abocament 360º, podràs servir-te la teua beguda on vulgues i sense vessar ni una gota. La botella TKPro de 32 oz (1 L) presenta el disseny de rosca interna TK Closure™, rendiment tèrmic d’avantguarda per a begudes fredes i calentes.\n100% lliure de plàstic, amb una construcció de silicona i acer inoxidable de grau alimentós 18/8, el mateix que s’usa per a olles, cassons i paelles, i un aïllament al buit de doble paret, aquesta botella tèrmica d’acer inoxidable està fabricada per a no retenir ni transferir sabors.\nJa siga prenent xarrups de café calent a quilòmetres de la carretera més pròxima o servint còctels gelats en el cor de la ciutat, el Insulated TKPro és la millor solució i la més innovadora per als recipients tèrmics d’acer.\n8.75 × 8.75 × 31.8 cm\nSigueu els primers a ressenyar “Botella tèrmica KLEAN KANTEEN “TKPro” d’acer inoxidable 1.000 ml – Raspallat mat” Cancel·la les respostes


el bloc de lo: 2009\nDel Director Juan José Campanella, tot i sent dels preferits no va aconseguir el premí de la Concha de Oro 2009, interpretada per Ricardo Darín i Soledad Villamil. (que ja han treballat junts en “El mismo amor, la misma lluvia” (1999).\nSon tres pel•lícules en una:\nLa primera es un thriller criminal, la segona es narra l’Argentina dels anys 74 durant la Dictadura i la tercera es una història d’amor.\nBenjamín Espósito empleat jubilat d’un jutjat, decideix escriure una novel•la basada en una història real que va passar l’any 1974.Un cas d’assassinat i violació d’una noia de 23 anys, sense cap pista que incriminés ningú, en el que no ha pogut deixar de pensar.\nVint-i-cinc anys desprès, retrobar-se amb el passat afectarà el seu present i el seu futur.\nAmb un final sorprenent!.\nPublicat per Ferma a 15:54 2 comentaris:\nNo cal dir que es l’ultima pel•lícula de Quentin Tarantino. Unes histories paralelas, Shoshanna, jove jueva que aconsegueix fugir de l’oficial de la SS, Hans Landa anys desprès les seves vides tornaran a coincidir. El tinent americà “Aldo l'apatxe” que forma un grup de soldats jueus la finalitat del cual es “caça nazis” son coneguts com “Els Bastards”. Una actriu membre de la resistència alemanya que treballa pels Britànics. Tots amb la mateixa finalitat “VENJANÇA”. Tarantino canvia el curs de la història! Amb una durada de 156 minuts que transcorren com si res, molt entretinguda, et fa estar amb el “AI el cor”, una exelent interpretació per part de Christoph Waltz en el paper de l’oficial alemany, per el que va aconseguir el premi el millor actor en el Festival de Cannes 2009\nPublicat per Ferma a 15:38 1 comentari:\nAmb aquesta obra en Jaume Cabré ha rebut el premi a la Crítica 2005. Ha estat traduïda a diverses llengües.\nL'història transcorre en el pallars Sobirà, durant la Postguerra, va endarrera i endevant en el temps.pàgina a pàgina el lector s'anirà familiaritzant amb els seus personatges i sentint admiració per uns i tírria per d'altres.S'ha d'estar molt atent per no perdre el fil, fins i tot tornar a relegir algun fragment, dons es va d'un personatge a un altre, d'una conversa, a un pensament.\nEs un llibre que t'absorbeix fins arribar al punt que quan no l'estas llegint hi estas pensant i estas lligant caps.I et dius: "vet aquí, per això i vet aquí , per allo".\nPersonalment l'he disfrutat moltíssim!.Encara no havia llegit ni la mitat que ja havien passat un munt de coses, i pensaba, que més podía arriar a passar?.Manté l'intriga fin el final, en el que sabrem que va passar realment amb el mestre de Torena.\nAra tinc el pròposit de veure la sèrie que va emetre el passat Novembre TV3, de la que he sentit molts bons comentaris.\nPels que no us animeu amb la lectura , a continuació us escric l'enllaç amb la Web de TV3 per poder veure els dos capitols.\nPublicat per Ferma a 11:53 1 comentari:\nTot i que, es un llibre que recomano força, jo personalment no l’ he assaborejat gens doncs anteriorment havia vist la pel·lícula. La gràcia d’ aquesta lectura es anar desvelant els aconteixements mica en mica i en el meu cas ja els coneixia.\nPerò per els que no l’ hagueu vista classifico el llibre com a molt recomanable.\nTracta de la relació amorosa d’ un noi de quinze anys amb una dona de trenta-sis, una història que hauran de viure d' amagat, com pot marcar una relació tota una vida, ambientada en l’ Alemanya dels anys quaranta, un judici on es jutge un crim del passat.\nFins a on es pot arribar per amagar un secret?\nPublicat per Ferma a 4:32 2 comentaris:\nLa veritat es que no havia sentit anomenar aquest llibre i tanmateix l'escriptor era desconegut per a mi .La nieta del Sr. Linh de Philippe Claudel ha arrivat a les meves mans per cuasualitat, vaig demanar-li el llibre de "El Lector" a un amic i en aquell moment l'havia deixat a un' altre persona, a canvi , l' endema es va presentar amb aquest llibre, dient-me que era molt bo .\nDoncs tenia tota la raó.En dos dies l'he llegit, tansols té 128 pagines, però es que es molt agil.És un llibre ple de sentiments, tracta de la soledat, de l' exili, de l' esperança, l' amistad.\nEl senyor Linh es un ancià que abandona el seu país, degut a la guerra a perdut a tota la seva familia, l' unica supervivent es la seva neta d' un mes i mitg que l' acompanya en aquest viatge a un país desconegut: sense olors, amb sorolls, a on no coneix ni l' idioma ni a ningú.Viu en un pis d'acollida junt dues families mes de refugiats, que el tenen marginat. Cada dia surt a caminar, cada dia fa el mateix trajecte i s' asseu en el mateix banc, es aqui on coneix al Sr.Bark, que també esta sol, fa poc que a enviudat.\nTot i no parlar la mateixa llengua, mitjançant els gestos arriban a entendres i creix entre ells una gran amistat.\nPensereu que he explicat tot el llibre, però no es així. Comprove-ho per vosaltres mateixos, no us decebra! El desenllaç es commovedor!.\nPublicat per Ferma a 17:43 4 comentaris:\nCORREFOC DE DIABLES I BÉSTIES\nPublicat per Ferma a 14:32 Cap comentari:\nAquest cap de setmana hem celebrat el 20é. aniversari dels Diables de Molins "L'Agrupa" i els 5 anys de foc de L'Entxuscat. En el correfoc van participar la colla de Diables de la Salud de Sant Feliu de Llobregat, el Cuc de Molins, el Drac Garigot de Castelldefels i la Carpafera de Martorell, tots plegats varem passar una bona estona.\nPublicat per Ferma a 10:36 1 comentari:\nPublicat per Ferma a 1:38 1 comentari:\nVACANCES A PLATJA D' ARO\nFins ara era una part de la Costa Brava totalment desconeguda per a mi, sempre he tingut tendència a anar cap a l’ Alt Empordà.\nEns trobem amb una singularitat els camins de ronda. Es tracta de camins que voregen la costa i que han tingut diferents usos al llarg de la història: accedir a les cales, vigilar l’horitzó per evitar atacs pirates i fins i tot pel contraban en temps de la postguerra.\nSi aneu a la barra dels meus vídeos, podeu gaudir d'unes imatges realment maques.\nPel camí de ronda vaig anar desde Platja d’ Aro fins a Palamós.\nInici del recorregut a la platja Gran de Platja d'Aro, Cala Rovira, Sa Cova, Cala del Pi, Cala dels Canyers, Cala Belladona. Ja en el terme municipal de Calonge trobem la Cala Cap Roig, Platja Ses Torretes, Platja Can Cristus, Cala del Forn, Cala dels Esculls, Cala Paller, Cala Roques Planes, Cala Roca dels Musclos, Cala dels Capellans, Cala Racó dels Homes, Cala Racó de les Dones i Platja Torre Valentina en el terme Municipal de Palamós.\nUs animo ha conèixer els seus atractius!\nPublicat per Ferma a 15:57 Cap comentari:\nEs celebra el l er. cap de setmana de Setembre. Hi podem trobar; Mercat d' Artesans, Demostració d'Oficis, Tallers Infantils ( Tir amb arc, Escola de Cavallers), Sopar Medieval ( cocció d' una vedella sencera), Campament Medieval amb Torneig de Cavallers.\nPreneu nota per l' any vinent!\nPer a mi l’ any nou comença al Setembre junt al nou curs escolar que coincideix a la vegada amb la tornada de les vacances.\nTinc d’ aconseguir treure temps no se d’ on, be si ho sé, traient-me hores de dormir, no hi ha un’ altre.\n1- Posar-me en forma, dit així sona molt “esportista “, doncs no es tan així, consisteix a sortir a caminar cada dia durant una hora i els dissabtes en bicicleta.\n2- Si aconsegueixo el primer tinc mes forces de voluntat per fer dieta i perdre uns quant kilos que “em fan nosa “.\n3- Cursa de Sant Miquel.\n4- Abans dels 50 fer la Travessa per camins de muntanya de Molins a Montserrat, hi ha algú que s’ engresqui a fer-me costat?\nEm falta temps i diners per poder…..\nFer un curs sobre el cultiu dels Bonsais i poder-ne fer amb el Josep, no sóc autodidacta i necessito que em diguin pas per pas el que s’ ha de fer.\nNo m’ agrada el gimnàs ni la natació, però fa 7 anys vaig provar el Tai-chi i em va agradar molt, ho vaig deixar perquè el professor que teníem va marxar del centre i van deixar d’ oferir aquest servei ho vaig provar en un ‘altre centre però no va ser el mateix i ho vaig deixar corre.\nA vegades penso que sóc una mica “copiona”..” culo veo, culo deseo”, ho dic perquè la meva germana gran fa Patchwork i a mi també m’ agradaria saber-ne fer.\nTinc una llarga llista de llibres que vull llegir, però a les hores que cau el llibre a les meves mans ja es tan tard que desprès de la segona linea ja acluco els ulls.\nDesprès d’ una jornada laboral de 9 hores i estar al capdevant de casa meva doncs no tinc cap mena d’ ajut, no tinc temps per res. Encara estic de vacances i ja començo a pensar que això s’ acaba i tornarem al “corre, corre”, a les angoixes i a la “mala hòstia”.\nSort tinc de tenir aquest bloc per desfogar-me! i relaxar-me!\nPublicat per Ferma a 5:02 1 comentari:\nSENDERS DE LA VALL DE CAMPRODON\nEL REMEI SANTUARI ENMIG DE PRATS\nL’actual Santuari del Remei fou construït al s. XIX al mateix lloc on es trobava l’ antiga parròquia romànica del s. X, St. Cristòfol de Creixenturri, que va ser destruïda pel terratrèmol de 1428.\nAl Santuari si celebra un aplec el mes d’ Octubre.\nEls entorns abunden els prats resultat de la pastura que des d’antic es practica a la zona.\nPublicat per Ferma a 9:26 Cap comentari:\nL'aigua captada riu Ter amunt viatja per un canal del qual forma part aquest aqüeducte\nL’ aigua arriba fins a Sant Pau de Segúries i baixa per una canonada fins a la central hidroelèctrica que hi ha a la vora del Ter. Aprofitant el desnivell entre el canal i el riu per produir electricitat.\nAquest tall a la muntanya es una antiga mina a cel obert de carbur (recurs geològic utilitzat com a font de llum).\nL’ explotació s’ atura a l’ inici del segle XX, quan el carbur va anant perdent interès davant l’electricitat.\nSón les diferents capes uniformes que s’ observen al talús de l’ explotació de carbur. Correspon a diferents etapes de sedimentació sobre el fons marí que s’ han transformat en roca. La part mes fosca és rica en matèria orgànica, fa olor a petroli i s’ aprofitava per a la fabricació de carbur.\nLLUMS DE CARBUR\nConstaven de dos recipients. L’ inferior contenia el carbur càlcic, el superior hi havia aigua. Quan el carbur es posava en contacte amb l’ aigua mitjançant una aixeta, es produïa un gas inflamable (acetilè), la combustió d’ aquest gas es el que generava la llum.\nPublicat per Ferma a 10:52 Cap comentari:


Malena Martínez: “El nostre paper és clau per a fer polítiques en favor de la gran majoria de la societat” – EUPV\nHome/Municipis/Biar/Malena Martínez: “El nostre paper és clau per a fer polítiques en favor de la gran majoria de la societat”\nReproduïm l’entrevista realitzada pel periòdic ‘Escaparate’ a la nostra candidata a l’Alcaldia de Biar.\nQuè destaca de la candidatura que presenta?\nEsquerra Unida Biar hem renovat la meitat de la nostra llista electoral, em presente com a biaruda i com a dona, perquè entenem que és vital fer polítiques feministes i en favor de la igualtat.\nTambé crec que no podria tindre millor equip, amb Ángel Troncoso, qui ha fet un gran treball des de la Regidoria de Serveis Socials, Ana Camarasa, esportista d’elit, Eduard Garcia, creador i editor de Biar Digital, entre altres, convinant l’espenta de la gent jove de la llista amb la veterania i l’experiència. Nosaltres entem la política per canviar la societat en favor de la majoria.\nQuin són els punts destacats del seu programa electoral?\nPrincipalment la creació d’un parc de vivenda a través d’una empresa municipal de construcció per a que els nostres veïns i veïnes tinguen accés a una vivenda, cal crear la figura d’un tècnic/a de joventut per dinamitzar el temps d’oci de la gent jove, augmentar de forma substanciar la partida pressupostària per a l’esport i donar visibilitat al futbol femení, judo, orientació… crear la figura del defensor del veí/na dins del Consell de Participació Ciutadana, treballar per la remunicipalització de serveis, o impulsar uns pressupostos realment participatius, o estimular a través d’exempcions la contractació de majors de 52 anys.\nQuin projecte de futur té per a Biar?\nEntenem un Biar en lluita contra el canvi climàtic, que treballe pel retorn de les persones que han hagut de buscar oportunitats laborals i de vida lluny del seu poble, un Biar que treballe per la recuperació de la memoria democrática i que mire més cap a dins, cap al comerç local i les nostres empreses, i no tant cap a fora, cap al turisme, que també és necessari, però el poble ha de ser atractiu primer per a qui vivim en ell.\nUn municipi més ecològic i en favor dels drets dels animals, que treballe pel benestar de la gent treballadora, dels autonòms i autònomes i per generar oportunitats de faena, pel benestar de les persones majors, dels joves, de la diversitat i de la dona\nQuina expectativa de vot manegen? Amb quins partits estaria disposada a arribar a pactes de govern?\nEsquerra Unida fa quatre anys ja vam ser claus per formar un equip de govern d’esquerres. Com qualsevol força municipal tenim un projecte que volem portar des de l’Alcaldia de Biar. El nostre paper és clau per fer polítiques en favor de la gran majoria de la societat, pensem que els serveis socials i els serveis bàsics han d’estar al davant de tot, i és per això que estarem obertes i oberts a pactar amb les forces progressistes.


La Patum converteix la celebració religiosa del Centenari en una festa multitudinària - Regió7 :: El Diari de la Catalunya Central\nLa Patum converteix la celebració religiosa del Centenari en una festa multitudinària\nLa plaça de Sant Pere es va omplir com en una jornada de Corpus per viure els salts extraordinaris dedicats a Queralt\nabel gallardo | berga 10.09.2016 | 07:37\nLa flaire de pólvora atrau els berguedans com els imants els metalls. No se n'escapen. Ahir, en ple mes de setembre, es va viure una autèntica jornada de Patum, amb el salt al migdia i els quatre de la nit, per commemorar el centenari de la coronació canònica de la Mare de Déu de Queralt. Tot i que la celebració és genuïnament religiosa, els berguedans sabien que el poder de convocatòria a la plaça de Sant Pere no era cap miracle de la Mare de Déu -que ha abandonat durant uns dies el santuari per visitar Berga i els pobles de la comarca-, sinó de les ganes dels berguedans de fer Patum i de convertir els salts del centenari en un esdeveniment inoblidable.\nNi les poques veus crítiques que s'han posicionat en contra de celebrar una efemèride religiosa han servit per desvirtuar la Patum. Anit, ballar amb les diferents comparses comportava haver de fer front a la marea humana habitual de les jornades de Corpus. Això sí, molts tenien la sensació que a Sant Pere es van citar, sobretot, patumaires de Berga i de poblacions properes, en detriment dels milers de persones que solen anar a Berga provinents d'altres comarques. Fins passades les tres de la matinada, la Patum va transcórrer sense incidències.\nLa commemoració cada 25 anys de la coronació ja està inculcat a l'ADN berguedà com una d'aquelles tradicions indestriables de l'esperit patumaire. Si els berguedans compten els anys de Corpus en Corpus, la commemoració -que té lloc cada quart de segle- representa com un canvi de cicle vital. I ahir hi havia tot d'anècdotes que ho constataven. Els guitaires, per exemple, van estrenar un nou cap de colla de la guita xica. El cap de colla dels Nans Vells, Joan Carles Sosa, i tres membres més de la comparsa es van acomiadar de la Patum ballant l'últim salt de la nit. La família Prat, la que tradicionalment ha repicat el Tabal de la Patum, es va exhibir com mai fent actuar ahir cinc membres de la família al llarg de tots els salts. Xavier Prat, que s'estrena aquest any com a Tabaler oficial, va tocar el Tabal al migdia, i al primer salt de la nit ho va fer el seu pare, Ramon Prat, que havia estat Tabaler entre els anys 1970 i 1986.\nInstants abans del salt de plens, els patumaires van poder veure com el centenari també marca el ritme de la família Barra. "Per a mi és molt especial saltar de ple en aquesta Patum. Tinc 68 anys, i el primer cop que vaig sortir a la plaça vestit de ple va ser, precisament, pel cinquantè aniversari de la coronació", explicava emocionat Antolí Barra, que ha format part de la plantilla dels vestidors de plens durant més de 30 anys. Ahir va saltar amb el seu fill i el seu nét. A la guita grossa, Isidre Sabata, que feia 52 anys que era guitaire, també es va acomiadar de la Patum, a part de dos geganters.\nAmb la Patum d'ahir, Berga va renovar el seu cicle vital. Un quart de segle que marca el comiat de velles generacions de la festa i de les noves que hi entren.


Ibarra critica la marginació dels 'barons' del PSOE - Notícies Política - Notícies Política - e-notícies\nPolítica · 4 de Juliol de 2008. 21:50h.\nIbarra critica la marginació dels 'barons' del PSOE\nEls líders regionals quedaran fora de l'executiva\nEl líder dels socialistes extremenys, Juan Carlos Rodríguez Ibarra, ha criticat al 37 congrés federal del PSOE la pretensió del secretari general, José Luis Rodríguez Zapatero,y de la direcció del partit, de deixar fora de la comissió executiva federal els secretaris generals de les federacions regionals, coneguts com els barons.\nHa dit que els secretaris generals de les federacions "se suposa que són el millor de cada casa", pel que si no se'ls vol incloure en l'executiva, "no es vol comptar amb el millor de cada casa", agregant que, si no s'inclou els líders regionals, hauran d'estar en la direcció del partit "els menys dolents", que "tindran una dependència disciplinària del secretari general territorial".\nIbarra s'ha mostrat sorprès per aquesta decisió, perquè el partit "sempre va tenir molt respecte per les velles glorias", i ha posat com a exemple la tasca dels barons del PSOE en l'etapa anterior. "Chaves, Bono i jo hem aixecat al partit quan tot el món estava sota terra. Crec que això caldria intentar, almenys, reconèixer-ho". També ha manifestat que "està molt bé" renovar l'executiva, però no es pot deixar la direcció a "un bebè de tres mesos i medi".\n"Convivència Cívica Catalana ha fracassat"\n"Es restaura la legalidad", diu Convivència Cívica Catalana


Otoplàstia | Dr Jordi Mir - Cirugía plástica y medicina estética\nL’otoplàstia és la cirurgia que es realitza per reposicionar les orelles prominents o “en nansa” a una posició més natural, més enganxades al capdavant. També s’usa per reduir la mida de les orelles grans. Generalment, és una cirurgia que es realitza a partir dels 7 anys.\nLes orelles han crescut gairebé completament als 4 anys, així que com més aviat es faci la cirurgia, menor serà la incomoditat o el ridícul que passi el nen a l’escola. L’otoplàstia també es pot realitzar en adults, no existint més riscos en aquesta edat.\nLa majoria dels cirurgians plàstics recomanen als pares observar el comportament de l’infant en relació als seus orelles prominents; no s’ha d’insistir en la cirurgia fins que el nen així ho desitgi. Aquells nens que es troben a disgust amb les seves orelles i volen operar-se, cooperen més durant la intervenció, durant el postoperatori, i estan més contents amb el resultat.\nMolts pacients, nens o adults, poden estar insegurs sobre el resultat de l’otoplàstia. Recordeu que es pretén aconseguir una millora, no la perfecció absoluta. No esperi una simetria exacta, que fins i tot quedaria poc natural. Si comenta amb el Dr. Mir, tant el procediment, com les seves expectatives i opcions, els resultats seran molt satisfactoris.\nA la primera consulta, el Dr. Jordi Mir realitzarà una avaluació del problema i recomanarà la tècnica més efectiva per al seu cas. També li proporcionarà les instruccions per preparar-se per la cirurgia.\nLa seva cirurgia es realitzarà al quiròfan de la Clínica. L’equip al complet de la Clínica, tant metges com infermeres, vetllarà per donar-li una cura excel·lent abans, durant i després de la seva cirurgia.\nDepenent del tipus d’anestèsia i de l’edat del pacient, el procediment es realitza en règim ambulatori o es romandrà una nit a l’hospital.\nSi el nen és petit, el cirurgià plàstic li recomanarà realitzar la intervenció amb anestèsia general. Per a nens grans i adults, s’emprarà anestèsia local associada o no a sedació, de manera que el pacient estigui despert durant la cirurgia, però relaxat.\nUna otoplàstia sol durar 1 hora i mitja. La tècnica emprada dependrà del problema concret. Generalment es realitza una petita incisió a la part posterior de l’orella per exposar el cartílag auricular. Després es fan servir uns punts interns per donar la nova forma a l’orella. En ocasions, pot ser necessari extirpar una part del cartílag per obtenir una orella més natural.\nLa cicatriu resultant de la otoplàstia queda dissimulada darrere de l’orella. Cal pensar que en quedar la cicatriu al nas, i quedar l’orella més enganxada al capdavant, el més normal és que la cicatriu sigui imperceptible.\nLa majoria de les vegades, encara que només una orella sembli anormal, s’intervenen les dues per aconseguir una millor simetria.\nLa majoria dels pacients, nens i adults, es troben bé a les poques hores de la cirurgia. Es col·loca un embenat al voltant del cap només finalitzar la cirurgia. Les orelles poden fer mal una mica els primers dies, però s’alleuja fàcilment amb medicació. En pocs dies es canvia l’embenat per un de més lleuger semblant a una cinta de pèl. És important seguir les instruccions del Dr Mir respecte a l’ús de l’embenat, sobretot a la nit. Ha d’evitar durant el primer mes qualsevol activitat en la qual puguin doblegar les orelles.\nLa majoria dels adults tornen a la feina als 4 dies de la cirurgia; els nens tornen a l’escola en uns 7 dies, sempre que vagin amb compte amb les activitats físiques.\nQuan la otoplàstia és realitzada per un cirurgià plàstic qualificat les complicacions són infreqüents i de poca importància.\nNo obstant això, com en qualsevol altra intervenció, hi ha riscos propis de la cirurgia i complicacions pròpies d’aquest procediment. Un petit percentatge de pacients poden desenvolupar un hematoma. Ocasionalment, pot produir-se una infecció del cartílag que augmenti el teixit cicatricial de l’orella; el seu tractament consisteix en l’administració d’antibiòtics; en rares ocasions pot ser necessari el drenatge quirúrgic.\nLa cirurgia que es realitza amb més freqüència en les orelles és la que corregeix les “orelles de pàmpol”. És una intervenció sol·licitada sovint per adolescents i fins i tot nens, pels problemes psicològics i socials que aquesta deformitat comporta. Depenent de l’edat del pacient a tractar, la intervenció es pot realitzar amb anestèsia general o local. La incisió se sol fer per darrere de l’orella, deixant per tant una cicatriu pràcticament invisible. A partir d’aquesta incisió es remodela el cartílag de l’orella, fent que es plegui en els llocs adequats i extirpant una el·lipse de pell, que es sutura.\nEs col·loca un embenat que modeli les orelles perquè curin en posició correcta. Un cop retirat (als pocs dies) per les nits es col·loca una cinta elàstica durant el primer mes per evitar que durant el son es pleguin les orelles cap a davant. El resultat de l’operació és permanent. Rares vegades és necessari un retoc i les complicacions, ja siguin cutànies o del cartílag, són excepcionals.\nA més de les orelles prominents o orelles “en nansa”, hi ha altres problemes que també poden solucionar-se amb cirurgia. Aquests inclouen l’orella contreta i l’orella en copa. També poden millorar quirúrgicament els lòbuls allargats i els lòbuls esquinçats.\nover the counter erectile dysfunction cvs|weight suppressant|cbd gummies review


e-colònies.cat : Coeducar, el primer pas per a l'equitat\nActualitzat el 06/03/2019\nCooeducar és educar oferint la mateixa igualtat d’oportunitats a nens, nenes, nois i noies, tenint en compte i respectant les diferències de sexe i valorant-les. Actualment hi ha un marc legal que aposta per la coeducació com una eina clau per acabar amb la discriminació per sexe i per a eradicar la violència de gènere.\nTotes aquestes lleis posen l’èmfasi en l’educació. Des de la revisió dels textos i materials que es treballen a l’aula, la incorporació del saber de les dones al currículum, l’ús del llenguatge inclusiu, la inclusió de la perspectiva de gènere en l’orientació professional i educativa, la formació del professorat en igualtat, entre d’altres, fins a l’organització i adaptació del centre en la pràctica diària tenint en compte criteris d’igualtat.\nHi ha molts materials, recursos, entitats i associacions que ja intervenen en els centres educatius per tal de treballar la igualtat real i efectiva entre infants i joves. Però és amb l’actitud decidida del professorat apostant per la coeducació, que es començarà a canviar les actituds sexistes i els estereotips de gènere, i s’oferirà les mateixes oportunitats a nens, nenes, nois i noies.\nEnsenyament proposa diverses accions, segons les diferents etapes, en el Pla integral\nde polítiques de gènere i d’igualtat d’oportunitats:\n• Incorporar la coeducació als plans d’acció tutorial i als plans de convivència dels centres fent front a les situacions de conflicte vinculades a comportaments i actituds de caràcter sexista i d’orientació afectivosexual.\n• Afavorir relacions positives entre nenes i nens, noies i nois, potenciant la convivència i prevenint violències de gènere entre l’alumnat.\n• Incorporar als continguts curriculars la perspectiva de gènere i els sabers de les dones al llarg de la història i les tasques de cura d’altri.\n• Promoure la participació de professores en tasques de responsabilitat i representació del centre per fer visibles models femenins d’autoritat i poder, i també la participació i l’assumpció de responsabilitats i lideratges femenins en l’alumnat.\n• Potenciar una educació afectiva i sexual que afavoreixi la construcció d’una sexualitat positiva i saludable, lliure de prejudicis, i que incideixi en la informació, les actituds i les relacions positives en l’alumnat.\n• Considerar els diferents estils cognitius i ajustar la tasca docent en els diferents processos d’ensenyament i aprenentatge.\n• Potenciar en els plans educatius d’entorn la igualtat d’oportunitats entre nenes i nens, noies i nois, el dret a la diferència i la perspectiva de gènere.\n• Utilitzar un llenguatge visual i gràfic amb un tractament equitatiu per a ambdós sexes i lliure d’estereotips de gènere.\n• Promoure els jocs simbòlics, les activitats i els racons potenciadors de valors coeducatius sense fer distinció de rols tradicionals per gèneres.\n• Treballar contes amb protagonistes femenines i masculins no estereotipats, i que promoguin models d’igualtat entre gèneres.\n• Distribuir equitativament tasques i funcions entre l’alumnat.\n• Promoure un ús d’un llenguatge verbal i gràfic que tracti equitativament ambdós sexes.\n• Utilitzar llibres de text i materials didàctics, curriculars i informàtics que promoguin el tracte equitatiu entre homes i dones.\n• Incorporar als continguts curriculars les tasques de cura envers les persones i els espais i la seva valoració.\n• Promoure la participació de les professores i les nenes en tasques de responsabilitat i de representació.\n• Utilitzar d’una manera no sexista els espais educatius del centre.\n• Incorporar, en els continguts curriculars de la perspectiva de gènere, els sabers de les dones al llarg de la història i de les tasques de cura envers les persones i els espais.\n• Orientar professionalment i acadèmicament sense estereotips ni discriminacions sexuals socials.\n• Promoure treballs de recerca relacionats amb l’educació coeducativa i la perspectiva de gènere.\n• Promoure una educació afectiva i sexual, que afavoreixi la construcció d’una sexualitat positiva i saludable.\n• Gestionar positivament les situacions de conflicte vinculades a comportaments i actituds de caràcter sexista i d’orientació afectiva i sexual.\nPotser t'interessa: Jocs per a créixer en equitat


Un militar fora de servei salva una motorista que s'ofegava en accidentar-se - Diari de Girona\nUn militar fora de servei salva una motorista que s'ofegava en accidentar-se\nLa dona i el seu marit van resultar ferits greus en caure de la motocicleta quan un tot terreny els va encalçar en una rotonda de Pals\ne.b. | pals 27.04.2016 | 07:14\nEls motoristes a terra, en el sinistre. diari de girona\nDos motoristes van resultar ferits greus en un accident en una rotonda de la C-31 al seu pas per Pals. Un tot terreny va xocar per encalç contra el vehicle de dues rodes i els dos ocupants varen sortir disparats de la moto, fruit del fort cop.\nL'acompanyant del conductor va resultar més malparada i, gràcies a un militar fora de servei que circulava per la via va poder salvar la vida. Yrving Antonio Navarro Alvarado diu que va utilitzar els seus coneixements en primers auxilis perquè la dona no s'ofegués. Segons el militar, la motorista va quedar estirada a terra juntament amb el seu marit però a ella, a causa del cop fins tot li va sortir el casc volant.\nElla, diu Navarro, no podia respirar bé i fins i tot ja es quedava lila i per això va optar, veient les dificultats que tenia, per aixecar-li la barbeta cap amunt i posar-la de costat per tal que pogués ressituar la llengua i pogués respirar correctament. Gràcies a aquesta maniobra, la dona va començar a recuperar-se i un cop van arribar els serveis mèdics del SEM la varen poder estabilitzar. A causa del cop explica que la conductora del vehicle tot terreny va patir una crisi d'ansietat i de fet, el seu marit la va traslladar al CAP de Torroella de Montgrí perquè la tractessin.\nEl militar destaca que el marit de la motorista també va quedar inconscient a terra i «vaig dir a la gent del voltant que no li traguessin el casc perquè podrien causar-li lesions». Finalment, els dos motoristes, de 37 anys, van ser traslladats en ambulàncies a l'hospital Trueta, tots dos ferits greus. El militar assegura que gràcies a la seva formació va poder ajudar a salvar la vida de la dona i també va calmar la gent dels altres vehicles en un primer moment fins que no van arribar els Mossos, el SEM i Bombers.\nYrving Navarro és d'origen equatorià, té 28 anys, en fa gairebé nou ue està de servei a l'exèrcit espanyol i està destinat a la Base Militar General Álvarez de Castro de Sant Climent Sescebes.


L'altiplà d'Adrar —en amazic ⴰⴷⵔⴰⵔ, literalment ‘Muntanya’), conegut també com a Adrar Tmar per distingir-lo de les muntanyes Adrar de Mali, és un conjunt d'altiplans del Sàhara que cobreix una superfície de 150.000 km² al nord de Mauritània.\nLa zona fou habitada pels bafour. Els portuguesos encara anomenaven aquestes muntanyes com «muntanyes de Bafor» en el segle xvi però a partir del segle x hi havien entrat els lamtuna i el seu cap Abu-Bakr ibn Umar va conquerir Chinguetti i després efímerament Ghana; tres segles més tard els makil, expulsats pels marínides del Marroc, es van dirigir al sud i van sotmetre a les tribus amazigues; el moviment marabut del segle XV també va contribuir a difondre l'àrab; en aquesta època es va establir la jerarquia a la societat; a dalt els guerrers o hasan, després els marabut o zuaya i finalment els tributaris o zenaga, i sota de tot els esclaus (bafour, negres, mestissos) coneguts com a haratin.\nObtingut de «https://ca.wikipedia.org/w/index.php?title=Adrar_Tmar&oldid=27925453»\nDarrera modificació: 31 jul 2021 a les 08:42\nLa pàgina va ser modificada per darrera vegada el 31 jul 2021 a les 08:42.


El Departament d'Acció Exterior signa un con... - Govern.cat\nquery_builder 9 desembre 2020 10:56\nEl Departament d'Acció Exterior signa un conveni amb Ivàlua per promoure l'avaluació de les polítiques públiques de cooperació al desenvolupament\nAmb aquest conveni, el Govern aposta per l'avaluació com a eina de millora en el disseny i retiment de comptes en les actuacions de cooperació al desenvolupament\nEl Departament d’Acció Exterior, Relacions Institucionals i Transparència ha signat un conveni de col·laboració amb l’Institut Català d’Avaluació de Polítiques Públiques (Ivàlua) per promoure la cultura de l’avaluació en les polítiques públiques de cooperació al desenvolupament com a eina de millora. El conveni l’ha signat el conseller d’Acció Exterior, Relacions Institucionals i Transparència, Bernat Solé; la directora de l’Agència Catalana de Cooperació al Desenvolupament (ACCD), Carme Gual; i el president del Consell Rector d’Ivàlua, Xavier Cuadras Morató.\nLa col·laboració entre el Departament d’Acció Exterior, l’ACCD i Ivàlua pivotarà en quatre eixos: la realització d’un Pla d’Avaluacions 2021-2022 que identifiqui i prioritzi necessitats d’evidència; el disseny d’eines per promoure avaluacions amb potencial d’ús; la implementació d’una estratègia per facilitar la incorporació de l’evidència i els aprenentatges generats per les avaluacions als processos de presa de decisions; i, finalment, la difusió de la cultura de l’avaluació. Tot plegat, amb l’objectiu de generar capacitats, dotar d’eines i difondre la cultura de l’avaluació en el sí del Govern. Aquesta col·laboració té una perspectiva sistèmica de l’avaluació a llarg termini, implica tots els actors de la cooperació a Catalunya i comporta accions que combinen capacitació, eines i estratègia que es reforcen entre elles. El conveni té un import de 95.000 euros i serà vigent durant un període de tres anys.\nLa signatura d’aquest conveni és la culminació d’un procés de col·laboració entre la Direcció General de Cooperació al Desenvolupament i Ivàlua que es va encetar l’any 2018 amb el procés participatiu “Visió 2030: La contribució catalana al desenvolupament global”, que es va dur a terme per construir la visió estratègica que havia de guiar el Pla director de cooperació al desenvolupament 2019-2022. Va ser la primera vegada que un procés d’aquestes característiques va alimentar un pla director amb aportacions de la ciutadania, del propi sector de la cooperació catalana i d’altres actors.\nLa cooperació catalana, compromesa amb l’avaluació\nLa voluntat de millorar l’avaluació de la cooperació catalana coincideix també amb la necessitat d’acreditar millor els impactes de les pròpies actuacions, en un context en què el Govern de Catalunya ha fet una aposta per incrementar els recursos que destina a Ajut Oficial al Desenvolupament i arribar al 0,7% l’any 2030. Així ho reflecteix l’augment de la partida pressupostària dedicada a la cooperació al desenvolupament als Pressupostos de 2020 del Govern, que va passar de 32,1 milions d’euros a 52,8 milions d’euros. Aquest increment en el pressupost de cooperació es complementa, doncs, amb l’impuls de la cultura de l’avaluació i el retiment de comptes, amb un conveni que implementarà un pla estratègic conjunt entre els organismes de la cooperació al desenvolupament del Govern i Ivàlua a tres anys.\nIvàlua és un soci estratègic en la política transversal del Govern per incorporar l’avaluació des dels inicis dels processos fins a la incorporació dels resultats i recomanacions de les avaluacions a les polítiques públiques. Al llarg d’aquest camí, el conveni amb Ivàlua acompanyarà la Generalitat en la tasca d’impuls i promoció de la cultura de l’avaluació i l’ús de l’evidència en la política pública de cooperació al desenvolupament de Catalunya. Ivàlua és un consorci públic que es dedica a promoure la cultura de l’avaluació de polítiques públiques entre les administracions públiques a Catalunya, les entitats sense ànim de lucre que persegueixin finalitats d’interès públic i entre la ciutadania en general.


Crema una nau industrial a Sant Adrià de Besòs\nÀngels López Ruiz | dijous, 4 d'agost del 2011, a les 12.30\nEls Bombers de la Generalitat han rebut l'avís de l'incendi cap a la una de la matinada. El foc ha cremat una nau industrial de Sant Adrià de Besòs. Hi havia materials molt inflamables i, per aquest motiu, quan hi han arribat les vint-i-vuit dotacions de bombers, el foc estava completament desenvolupat. Les flames han causat l'esfondrament del sostre de la nau i d'una façana lateral. En caure, la paret ha afectat l'empresa del costat, que produeix gas i té dipòsits d'oxigen, diòxid de carboni, nitrogen i argó. Per això, Protecció Civil ha activat la fase d'alerta del pla del sector químic de Catalunya. ANTONI RIFAC, cap de guàrdia de Bombers de la Generalitat "El treball principal o inicial amb que ens hem posat és el de mirar que no afectés l'incendi a aquests dipòsits. També a d'altres indústries del voltant que podien ser afectades. Un cop hem aconseguit protegir l'entorn, ens hem dedicat a controlar l'incendi principal". El foc no ha causat víctimes. tampoc no ha calgut evacuar cap veí. La nau que s'ha cremat es troba en una zona industrial i el centre comercial que hi ha al costat estava tancat en el moment del sinistre.\nSegons han informat els Bombers, el foc s’ha iniciat a la 01.07 h de la matinada en una nau industrial de Sant Adrià de Besòs. Les flames han causat l’esfondrament del sostre i d’una façana del magatzem. En caure, la paret ha afectat l’empresa del costat, Air Liquide, que compta amb dipòsits d’oxigen, diòxid de carboni, nitrogen i argó. Per això, Protecció Civil ha activat la fase alerta del pla del sector químic de Catalunya, el Plaseqcat.\nL’incendi no ha causat cap víctima. La zona on s’ha produït és industrial (no hi ha veïns) i el centre comercial que hi ha al costat estava tancat en el moment del foc.\nEls bombers han enviat 28 dotacions de bombers, de les quals ara en queden 14. El foc ja està controlat tot i que encara hi ha flames. Ara, s’han incorporat màquines per remoure el material cremat i, així, remullar-ne la part baixa que encara crema.\nSegons han informat els bombers, tot i que en un principi es pensava que l’empresa afectada pel foc era Bitron Industrie, finalment s’ha constatat que l’incendi ha destruït una nau magatzem de divers material industrial, el nom de la qual encara no ha transcendit.\nEls “indignats” col·lapsen de nou les urgències de l’Hospital de l’Esperança\nEls Bombers i l’Observatori Fabra col·laboren en la prevenció d’incendis forestals\nDetenen el presumpte lladre del domicili de l’exregidora Itziar González


joan asín: SANT LLORENÇ DE MONTGAI. FORMIGUERA. VIES ABERRONCHO I LOS 50 DEL GUTI\nPublicat per joan asin a 7:03\nQuina colla, sembla que us ho heu passat molt bé.\nManel vam compartir unes bones estones, amb amics.\n10 de novembre de 2013 a les 23:52\nQuina collada, els Galls es van espantar i sortir corrent cap al socol del Montroig.\nQue bonic es Sant Llorenç e nois\n12 de novembre de 2013 a les 23:25\nPepet doncs si és un bon lloc per a fer trobades d'aquest tipus.\n13 de novembre de 2013 a les 4:09\nVeig que les trobades van cada cop millor, quina collivada!\nLa propera avisa abans on aneu per no coincidir, sinó haurem d'agafar tanda com al súper jajaja.\nRes Joan que veig que us ho passeu pipa.\n13 de novembre de 2013 a les 9:13\nJaume això fa pinya i és bo. Amb aquesta excusa hi ha companys què tornen a escalar.\n13 de novembre de 2013 a les 22:36


Planter municipal de becuts vermells\nAlternativa | 12 Gener, 2011 07:00 | Compartir:\nLes fotografies d'aquest article són un resum de la gran feina que ha fet el regidor de jardins al tema de la plaga del becut vermell: ha convertit un solar municipal en un immens planter.\nLes fotografies han estat preses per una veïna aquests dies al solar municipal de Llenaire. El solar s'ha convertit en un planter de becut vermell, hi ha per tot amb menjar i protegits del fred pel plàstic. A més hi ha plàstics romputs i mal tancats i becuts que han sortit dels mateixos (ens ha enviat més fotografies i vídeos que esperam poder penjar en breu).\nFa pràcticament un any, des de que vam descobrir i denunciar les seves facturacions il·legals que venim demanant la dimissió o cessament del regidor de jardins a cada ple. Aquest ha continuat al seu càrrec amb el suport del batle i la resta de regidors de l'equip de govern, el que els fa corresponsables d'aquesta situació.\nPel que fa als plàstics és evident que no s'ha complit el que diu sanitat vegetal de la Conselleria d'Agricultura (veure pdf): plàstic sí, però després de tractament i eliminació de brancam-fulles.\nEmbolicat i fumigació: segellat amb làmina de plàstic resistent i havent aplicat prèviament un tractament insecticida únicament a la valona. Requereix l’eliminació de les palmes de manera que es garanteixi l’absència de formes vives nocives.\nA Canàries estableixen aquest procediment:\nDossier informatiu a:\nAls que pensen que aquest tema només afecta a un grup de particulars que tenen palmeres, o que es tracta només d'un tema estètic, que no es confonguin. Estam davant d'un greu problema ecològic. Aquest és el que ha comentat Emilio Laguna a través d'en Biel Perelló que també ens ha facilitat els enllaços amb més informació.\nEmilio Laguna Lumbreras, cap de secció de protecció de recursos naturals (Conselleria de Medi Ambient de la Generalitat Valenciana)\nCom que al País Valencià en tenim ja prou de problemes amb aquesta espècie comença a haver-ne un cert 'cos de doctrina'. Els especialistes pensen que el 'picudo rojo', com hom diu en castellà, afecta preferentment a les palmàcies de fulla pinnada com ara les Phoenix (al nostre cas, a banda de les cultivades, afectaria també al possible endemisme Ph. iberica, encara en estudis de corroboració de la seua validessa taxonòmica), vegéu dades sobre aquesta palmera als meus blogs http://sebcp.blogspot.com i http://filmednews.blogspot.com\nEl que sembla estar prou comprovat és que a les palmàcies de fulles palmejades com Ch. humilis (també moltes ornamentals com ara les Washingtonia, Livingstonia, etc.) l'enemic seria sobretot un altre insecte al.lòcton que arribà a la península fa ja uns anys, la papallona Paysandisia archon. A tot cas és fàcil que una vegada hagi afectat seriosament a les Phoenix, el Rinchophorus ataqui també altres palmeres com els nostres margallons= garballons = Chamaerops humulis\nOn hi ha més experiència amb el tema és al País Valencià, que tenim just a la vora. I també a Canàries (ho teniu tot a http://www.picudorojocanarias.es/ )\nVos suggereixo aquesta lectura i visualització de reportatge.\nLa Generalitat Valenciana fa servir metodologia dura... el problema els supera:


Balanç Serveis de Benestar Social 2018\nFinalitzat l’any 2018, una vegada recollides i avaluades les dades dels programes, serveis i activitats realitzades per l’equip base de serveis socials, des de la Regidoria de Benestar Social, volem presentar les mateixes.\nL’equip tècnic de professionals ha estat ampliat i compta actualment amb tres treballadores socials, un educador social, una psicòloga i una auxiliar administrativa. A més, hem comptat amb un total de deu treballadores familiars per al Servei d’Ajuda Domiciliària i dos auxiliars de dependència.\nEntre d’altres dades, volem destacar que s’ha oferit un servei d’informació general, sense cita prèvia, tots el dies de dilluns a divendres, atenent un total de 952 demandes d’informació i orientació. Este servei ha permés atendre totes les peticions d’informació sense cita prèvia i reduir els temps per rebre atenció individualitzada.\nA més, han estat realitzades un total 7.200 hores de Servei d’Ajuda Domiciliària i 527 hores per al Servei de Dependència. D’altra banda, s’han gestionat i atorgat 535 ajudes d’emergència per fer front a diferents situacions de necessitats bàsiques. També hem pogut atendre i gestionar 282 demandes per garantir l’accés als serveis bàsics d’electricitat (155) i aigua potable (127).\nUn total de 32 famílies han signat el seu compromís d’intervenció i han accedit al Programa de Seguretat Alimentària. Al cap i a la fi, un total de 668 persones s’han beneficiat d’aquesta ajuda. Mentre, el Servei Municipal de la Dependència ha atès 132 peticions de valoració i ha realitzat un total de 84 valoracions, havent-se realitzat 180 visites domiciliàries. A la seua vegada, han estat gestionades també un total de 165 demandes per accedir a la Renda de Ciutadania.\nEntre totes les tasques, cal destacar la intervenció psicològica realitzada pel Servei d’Orientació i Mediació, amb més de 426 gestions (entrevistes, coordinacions, visites domiciliàries) amb menors, adults i famílies. Amb el suport professional d’una monitora i una educadora social, continuem prestant dos serveis dirigits a millorar les capacitats personals del seus participants.\nUn total de 10 persones amb capacitats diferents són ateses al TAPIS, tots els matins de dilluns a divendres, per facilitar i millorar les seues habilitats socials, laborals i educatives. Al programa d’intervenció educativa “AUPA’T” participen un total de 24 menors on se’ls facilita suport escolar així com tallers d’habilitats social i altres activitats lúdiques.\nHem consolidat “Café i rialles”, amb un total de 5 tallers. Aquesta activitat és desenvolupada pels professionals propis de l’equip, amb l’objectiu de donar suport als cuidadors que cuiden, amb una bona participació, generant sinergies i espais per compartir. També ha estat desenvolupat, pel propi equip, un curs de Formació per cuidadors no professionals amb un total de 22 alumnes.\nLa nostra solidaritat amb altres pobles del món també ha estat present col·laborant amb la nostra aportació econòmica de 5.000€ al Fons Valencià per la Solidaritat, per finançar projectes de cooperació en països en vies de desenvolupament, així com la participació del nostre poble al finançament del projecte d’ajuda humanitària al poble palestí refugiat a Síria de la mà del Comitè d’Ajuda Humanitària i Emergències (CAHE) de la Comunitat Valenciana.\nCal destacar l’elaboració per part de l’equip tècnic del Manual de Procediments, document que ha unificat i estandaritzat els seus procediments per tal d'atendre i respondre de manera unificada a totes les demandes que poden rebre, donant una resposta àgil a les mateixes.\nToni Sánchez, Regidor de Benestar Social, ha manifestat que “aquest balanç no és sols quantitatiu, hi ha també un gran treball qualitatiu. Darrere de cada xifra, hi ha persones i situacions difícils, i ha estat també el compromís i la capacitat de totes les persones que formen l’equip humà del departament de Benestar Social, per tractar d’oferir una atenció de qualitat a totes les demandes i persones”.


Urbanisme i Territori - Inici\nData i hora oficial 15.08.2020 | 01:14\nInici Àrees Urbanisme i Territori.\nEl terme municipal de Vilanova del Vallès és molt extens en territori, té concretament 15,2 km; tot i que la major part dels habitants, l’activitat econòmica i d’equipaments públics es concentren al casc urbà, hi ha una part molt important de la població que resideix als diferents barris, repartits en un entorn de gran riquesa natural, entre turons, valls i massa forestal. Aquest fet fa més complicat el manteniment de l’entramat urbà i la gestió dels serveis municipals.\nSeguiment del procés de millora del projecte d’urbanització del Barri Rodes, l’arranjament del clavegueram i condicionament de la urbanització del Barri de Can Rabassa , són els eixos prioritaris\nContinuarem amb els treballs del POUM (Pla Ordenació Urbanística Municipal)\nCondicionarem l’entrada del poble al voltant de la carretera BP-5002 després del pont del riu Mogent en direcció al Nucli Urbà transformant aquet sector amb un nou Parc Municipal per la practica de diferents esports i punt de trobada de les diferents vies verdes, al mateix temps hi haurà un àrea dedicada als gossos, també s’endreçarà l’actual aparcament municipal , acabant amb el nou giravolt que donarà connexió al carrer 6 de Desembre i al polígon de Cal Pinxo.\nTreballarem conjuntament amb l’Agència Catalana de l’Energia pel desviament de la línia elèctrica d’alta tensió que a travessa parts urbanes del nostre poble, sent el tram més afectat, el que coincideix amb el Barri Rodes.\nEstudiarem una ordenança municipal que reguli el tancament de parcel·les i la formació de voreres.\nConjuntament amb l’Agència Catalana de l’Energia i Endesa, eliminarem la torre d’electricitat que hi ha davant de l’institut.\nBuscarem recursos econòmics per acabar de segellar el dipòsit de runes inerts de la construcció de la Pedrera de Santa Quitèria, i fer plantació d’arbres i vegetació davant de Les Roquetes i Bosc Ruscalleda.\nCrearem un nou Parc Municipal que uneixi el Barri Rodes, Can Cebrià i el Nucli Urbà, dotant-lo del mobiliari adequat als diferents usos, fent recorreguts per a la pràctica del passeig, la bicicleta, per a córrer i estudiar la viabilitat de la creació de serveis de lleure i turisme en règim de concessió dins el marc d’aquest nou Parc Municipal.\nAcabarem el procés d’acondicionament de la urbanització del Barri de Can Rabassa, tutelant aquest procés l’Ajuntament conjuntament amb la Junta de Conservació i els veïns.\nFarem el seguiment del compromís pres entre l’Ajuntament i la Junta de Can Cebrià, per a retornar la diferència del cost de la urbanització quan sigui possible.\nSeguirem amb el procés del Barri Rodes, activant i potenciant la Comissió de Seguiment del Barri Rodes. Aquesta comissió estarà composta per representants de l’Associació de Veïns, partits polítics amb representació al Ple Municipal, Regidor de Territori, Regidor de Barris i Serveis Tècnics Municipals i continuar les reunions amb la Generalitat de Catalunya per tal d’incorporar els nous avantatges de la nova llei d’urbanisme, intentant disminuir els costos del projecte de reparcel·lació del Barri Rodes.\nFinalitzarem el procés de liquidació i dissolució de la Junta de Les Roquetes.\nPrioritzarem l’adequació del soterrani de la biblioteca per tres usos diferents: habilitar un nou arxiu municipal, adequar un espai per l’ampliació de Protecció Civil i finalment adequar un espai per Dipòsit de Vehicles Municipal.\nContinuarem amb la millora del carrer La Palma (arranjament del clavegueram, ferm i voreres).\nRe-urbanitzarem la Plaça del Poble, fent un canvi en l’arbrat, per evitar les molèsties que ocasiona l’actual.\nMantindrem i alhora millorarem tots els serveis existents per part de la Brigada Municipal amb el suport dels Plans d’Ocupació Municipal.\nFarem el manteniment dels camins no urbanitzats en trama urbana i aplicar un pla de seguiment per a la neteja dels passos de servei i embornals als barris.\nOptimitzarem l’enllumenat públic substituint les lluminàries amb un elevat consum, per assolir més estalvi energètic i treballar per aconseguir la màxima eficiència energètica també, als edificis municipals.\nDurem a terme millores progressives a la xarxa municipal de clavegueram i farem l’inventari i el Pla Director del clavegueram.\nSeguirem intensificant les accions de neteja, desbrossament i manteniment dels parcs públics i les zones verdes municipals.\nImpulsarem la presència d’infraestructures de telecomunicacions de nova generació per tal de facilitar el desenvolupament de la societat de la informació a tot el municipi.\nTreballarem conjuntament amb els ens locals veïns a l’hora de planificar i dur a terme actuacions en el propi municipi, per tal de garantir la millor eficàcia i eficiència possibles dels recursos públics que s’hi destinin i, quan sigui possible, mancomunar serveis amb els municipis del voltant per a millorar-ne l’eficiència.\nDarrera actualització: 12.09.2017 | 19:05


Els veïns i veïnes poden decidir inversions a Nou Barris per valor de nou milions d’euros – NouBarris.Net\n5 de febrer de 2020 4 de febrer de 2020 Informatius\tDistricte, Equipaments, Nou Barris, Participació, Urbanisme\nAmb els pressupostos participatius la ciutadania fa les propostes, debat, prioritza i decideix els projectes per als propers quatre anys\nFins al 7 de juny, els veïns i veïnes de Nou Barris poden presentar i votar propostes d’inversió al districte per un valor màxim de 9 milions d’euros. Aquesta mesura està inclosa dins els anomenats pressupostos participatius, que aposten per un model en què la ciutadania fa les propostes, les debat, prioritza i decideix.\nEn un primer pas els veïns i les veïnes podran fer les propostes, debat, priorització i votació dels projectes a desenvolupar en els pròxims 4 anys als barris de la ciutat sota el calendari que adjuntem a continuació:\nFins al 27 de març, fase de debat i presentació de projectes.\nDel 20 al 30 d’abril, fase de priorització prèvia a la votació.\nDel 26 de maig al 7 de juny, fase de votació final.\nLes propostes es poden presentar, principalment, en els següents àmbits de treball:\nConstrucció d’equipaments de dimensions reduïdes, com per exemple pistes esportives, punts verds o espais de joc infantils. També s’inclou la reurbanització i millora dels espais públics, les infraestructures i el mobiliari urbà.\nQualsevol persona, encara que no estigui empadronada a Barcelona, pot presentar una proposta o projecte d’inversió, que ha d’anar entre els 50.000 euros i el 30% del pressupost assignat al districte, fins a un màxim de 2 milions d’euros. Hi ha quatre canals per canalitzar les propostes:\nLa plataforma decidim.barcelona.\nEls punts de participació itinerants al carrer, amb el suport de persones dinamitzadores.\nEls debats presencials temàtics o de col·lectius.\nEls òrgans ordinaris de participació.\nEntre el 10 de febrer i el 17 d’abril, paral·lelament a la fase de presentació de projectes, s’iniciarà la valoració de les propostes amb l’objectiu de garantir que compleixin els requisits establerts en el procés i no siguin incompatibles amb els projectes de la proposta del PAM. També es valorarà que siguin viables i que no contradiguin la normativa municipal.\nEn la priorització dels projectes, els veïns i veïnes podran fer un màxim de 10 suports a diferents projectes del conjunt de la ciutat. Un cop prioritzades les propostes per a cada districte, es farà també la concreció dels projectes. Els promotors i els equips municipals treballaran en aquest procés de cocreació per tal de concretar tots els aspectes tècnics, pressupost, costos i calendari d’execució. Només passaran a la fase de concreció els 30 projectes amb més suports de cada districte.\nLes consultes generals sobre el procés participatiu es poden adreçar al correu de participacio@bcn.cat i els dubtes tècnics sobre el Decidim.barcelona al correu ajuda@decidim.barcelona o al telèfon 93 401 20 61 (horari: de dilluns a divendres de 10 a 13h, dimarts i dijous tarda de 16 a 18h)\n26 de setembre de 2018 Plenari extraordinari sobre inversions i despesa corrent\n16 de desembre de 2016 El pressupost de Nou Barris augmenta un 4,3% per a l’any 2017\n← L’àrea de gossos del Parc Central de Nou Barris guanyarà 300 metres quadrats\nSegon cicle del Zona Gaming a la Zona Nord →


Espais singulars de Cervera acolliran obres de teatre\nEspais singulars de Cervera acolliran obres de teatre aquest cap de setmana\nLa proposta, inclosa en els actes de Cervera Capital de la Cultura Catalana 2019, permetrà veure diferents peces en ubicacions per a 25 persones\nper Redacció 26/06/2019 18:20h\nEl teatre envairà aquest cap de setmana els carrers de Cervera. El dissabte 29 i el diumenge 30 de juny, vuit espais singulars de la capital de la Segarra acolliran la mostra de microteatre 'A pèl', en la qual es planteja la representació de vuit obres microteatre professional (cadascuna es representarà quatre vegades) de 15 minuts de durada per a només 25 persones. La iniciativa, que forma part dels actes de Cervera Capital de la Cultura Catalana 2019, tindrà lloc al voltant de la plaça Major, que acollirà diferents gèneres, com obres dirigides a un públic adult, drama, comèdia o musical.\nEls espais de representació estan directament relacionats amb els arguments de les obres que s'hi veuran, caracteritzades per un procés de condensació dramàtica. La plaça del Fossar, el restaurant Antic Forn, el pub La Cova, el Celler dels Encants del Llibre, la botiga de música Sol Major o les cases particulars cal Llobet i cal Razquin seran els escenaris de l'A pèl'. Illes Balears, Catalunya o Madrid són algunes de les procedències de les companyies participants.\nA la mostra de microteatre, es podrà gaudir d'actors coneguts i amb una llarga trajectòria artística, com Biel Duran o Dafnis Balduz, que seran els protagonistes de l'obra 'Intensa i irracional', escrita per Susanna Garcia-Prieto i dirigida per Àlex D. Capo. Una altra de les protagonistes serà l'obra mallorquina 'Woody & Woody', escrita per Laura Gost i dirigida per Jaume Carrió que, posteriorment a la representació teatral, els seus creadors van decidir convertir-la en un curtmetratge animat amb un resultat brillant, ja que va guanyar el Goya al millor curtmetratge d'animació en l'edició 2018.\nCal destacar també l'obra 'Espejito, espejito', una peça musical disbauxada i divertida de 15 minuts de durada que, després de ser representada a Miami, Ciutat de Mèxic, dues temporades a Madrid i a diferents ciutats de Catalunya i de l'Estat espanyol, arriba a Cervera Capital de la Cultura Catalana 2019.


La campanya 'No i punt!', present a més de 30 pobles a l’estiu\nImatge de la campanya 'No i punt!'.\nLa campanya 'No i punt!' contra les agressions sexuals durant les festes municipals estarà present a 35 municipis aquest estiu, que començarà amb la instal·lació de punts d'informació en els municipis de Mancor de la Vall i Son Servera.\nLa campanya engloba la presència de banderoles amb missatges, un punt d'informació amb dos agents de prevenció i actuació que s'encarregaran de facilitar informació tant a les noies com als nois i que seran un punt de recepció, informació, denúncia i acompanyament en el cas de produir-se una agressió. També es comptarà amb material de sensibilització i un protocol a seguir, tenint en compte diverses situacions.\nLa dirección insular d'Igualtat «té com un dels seus objectius promoure que els espais d'oci siguin espais igualitaris, assegurances i de gaudi tant per homes com per dones, lliures d'agressions sexistes, sexuals i homófobos i aquest és l'objectiu de la campanya 'No i Punt!'», ha explicat la directora de l'àrea, Nina Parrón.\nPer Miquel Barceló, fa mes de 3 anys\nHa ha ha, el gurú de Més vengut a Menys, que ha dissenyat la campanya?\nUn lema que és un castellanisme servil. Un exemple més de com el català es castellanitza per culpa d'uns ignorants. No hi ha ningú al Consell que, com a mínim, els pugui assessorar en qüestions lingüístiques?


Detingut per haver matat els seus fills de 4 i 5 anys | Diari de Tarragona\nLa mare dels nens roman ingressada a una altra àrea del mateix hospital, ja que està molt afectada emocionalment i precisa de tractament psiquiàtric, doncs fins i tot va ser qui va descobrir un dels dos cadàvers\nEls nens havien nascut a Sevilla. Foto: Google Maps\nUn ciutadà sevillà de 38 anys d'edat, identificat com a Juan Sergio O.G., ha estat detingut en Alemanya com a presumpte autor de la mort dels seus dos fills de 5 i 4 anys d'edat, respectivament, en aquest país.\nD'aquesta manera, i segons publica 'Diario de Sevilla' en la seva edició d'aquest dijous, el presumpte autor dels fets roman detingut a Alemanya des de dissabte per la seva implicació en la mort dels seus dos fills menors d'edat, que van néixer a Sevilla.\nAixí, el presumpte parricida, que va intentar autolesionar-se després de cometre suposadament els dos crims, es troba hospitalitzat sota custòdia de la Policia a l'àrea de salut mental d'un centre sanitari alemany.\nL'exdona del detingut, de 34 anys i nacionalitat russa, roman ingressada a una altra àrea del mateix hospital, ja que està molt afectada emocionalment i precisa de tractament psiquiàtric, doncs fins i tot va ser qui va descobrir un dels dos cadàvers.\nSegons indica el rotatiu, l'exdona del sospitós va arribar l'any 2004 a Sevilla i va viure en aquesta ciutat durant deu anys fins que va marxar a Alemanya, seguint els passos de la seva parella.\nEl doble crim s'hauria comès dissabte passat al domicili en el qual vivia el detingut en la localitat d'Aurich, en Vaihingen an der Enz, una ciutat situada a uns 25 quilòmetres de Stuttgart, en la Baixa Saxònia.\nLa parella vivia separada des de fa uns mesos i els nens es trobaven passant el cap de setmana amb el seu pare. L'autòpsia va revelar que els menors havien estat copejats en el cap amb un objecte rom (sense puntes) i també van sofrir lesions d'arma blanca.\nLI VA AMENAÇAR AMB FER EL MATEIX QUE JOSÉ BRETÓN\nLa dona va descobrir el cadàver d'un dels seus fills sobre les 20,00 hores de dissabte, quan es va apropar a la casa de la seva parella un dia abans del que tenia previst, ja que "temia" que Sergio ataqués els nens perquè, en una ocasió, durant els tràmits de separació, l'havia amenaçat amb fer el mateix que José Bretón va fer amb els seus fills.\nJosé Bretón va ser condemnat a 25 anys de presó com a responsable del doble assassinat dels seus fills de sis i dos anys, que van desaparèixer a Còrdova el 8 d'octubre del 2011.\nMalgrat aquesta amenaça, un jutge va dictaminar que els menors havien de passar un temps amb el pare de manera periòdica. Divendres passat, l'exdona del detingut va anar a recollir els nens a la guarderia i allí li van comunicar que ja se'ls havia emportat el pare, quan l'habitual era que fos ella qui els recollís i els portés fins a la casa de Sergio.\nDesprés d'això, la dona va trucar el seu exmarit i aquest li va dir que els nens ja estaven a casa i es trobaven descansant, que anés a recollir-los el diumenge a la nit, com de costum, no obstant això es va dirigir a l'habitatge del detingut la tarda del dissabte i va descobrir el que havia passat.\nEl sospitós hauria declarat a la Policia alemanya que diversos delinqüents van arribar a la seva casa, van matar els nens i el van agredir després a ell, encara que els veïns van dir que no van veure cap persona ni vehicle desconeguts i tampoc van sentir soroll de baralles ni del suposat assalt.


«Què és i que fa el Consell, Català del moviment europeu» Editorial Programa Plusvàlua 16 d’abril de 2015 | Centre dEstudis Econòmics i Socials - CEES\n«Què és i que fa el Consell, Català del moviment europeu» Editorial Programa Plusvàlua 16 d’abril de 2015\nEditorial Programa Plusvàlua del 16 d’abril de 2015\n“Què és i que fa el Consell, Català del moviment europeu”\nHi ha una pregunta a la que cal respondre amb concreció, però que, sobretot, cal tenir una resposta clara i cal que difondre-la a tots els nivells de la nostra societat. La pregunta és: Què és Europa?\nEuropa és un conjunt de ciutadans compromesos a que mai més es tornin a donar els enfrontaments que la varen abocar als dramàtics processos de destrucció i misèria de les primeres dècades del segle XX.\nAl marge de les institucions polítiques que l’Europa dels Estats s’ha atorgat, Europa és i ha de ser el que vulguin amb responsabilitat els seus ciutadans. Per això són tan importants les associacions com el Consell Català del Moviment Europeu que assumeixen la necessitat de fer una Europa plena, en front dels estats i corrents reticents a cedir sobirania.\nÉs evident que a partir dels primers passos iniciats en els anys cinquanta, s’ha avançat força i s’han fet esforços importants, però són insuficients de cara a una major integració.\nActualment, es parla de la gran crisi que pateix Europa. Però el que s’ha fet palès els darrers anys de crisi és que, sens dubte, no hi ha cap més alternativa per a Europa, i els països que la conformen, que la seva unió política.\nAquesta meta, evidentment, no serà fàcil, tan sols ho podrà aconseguir la voluntat de la seva ciutadania. Per tant, organitzacions com el “Consell Català del Moviment Europeu” són inestimables de cara a ajudar en aquesta procés de sensibilització i concreció cap a aquesta Europa que suposi menys sobiranismes nacionals i un major sentit de la unió de tots els pobles d’aquest vell continent.\n16/04/15: Què és i què fa el Consell català del moviment europeu.\n23/04/15: La importància de les institucions europees en el Mediterrani.


lamevaillaroja: Una experiència positiva\nPublicat per Rita a 1:22 p. m.\nM'alegra saber que hagi estat una experiència enriquidora per a les dues!\nJo també m'enduc sempre pernil de Jabugo i fuet com a mínim sempre que baixo, perquè no saps com es troben a faltar aquestes coses per altres contrades! XD\n11 d’agost de 2009, a les 14:10\nquè bé! Dóna gust que passin coses com aquesta i que les expliquis perquè es vegi que no tota la joventut és com la que surt a "Callejeros"\n11 d’agost de 2009, a les 15:00\nDoncs sí, em sumo a les felicitacions per haver re/conegut i re/descobert aquesta noia; ha estat una molt bona expeirència, com ens expliques, i d'això me n'alegro!\nSegur que passaria una estància molt agradable amb tu.\nQuan vas a Varsòvia?\n11 d’agost de 2009, a les 16:07\nrecoi la nena i jo a tope de feina grrr\n11 d’agost de 2009, a les 18:37\nEn aquests casos, la bona voluntat i la predisposició hi fan molt. La diferència d'edat es torna poc important si les dues heu intentat estar bé i passar aquests dies el millor possible. I quan t'hi poses així, generalment no surt malament. Ja tens una altra experiència positiva que apuntar-te. A mi em faria il·lusió que el fill d'un bon amic volgués que li fes de guia per la ciutat. De moment els únics que viuen tenen dos anys com a molt. Hauré d'esperar una mica.\n11 d’agost de 2009, a les 19:06\ndona gust ser amfitrió/na de persones així. perquè ajuden també a enriquir-nos\n11 d’agost de 2009, a les 20:26\nA mi m'agrad a relacionar-me amb persones de diferents edats, tot i que he de reconèixer que l'adolescència a vegades pot produir moments inesperata. M'alegro que hagi anat tant bé.\n11 d’agost de 2009, a les 22:46\nés impressionant veure com en aquesta edat canvien en pocs mesos de diferència.\nUn procés sovint dolorós.\n11 d’agost de 2009, a les 23:48\nM'alegro molt del que expliques....Sovint les mares que tenim filles adolescents i més crescudetes es fa difícil portar-se tan bé...és allò del canvi generacional però quan no hi ha enllaços familiars funciona milllor.\nEstava rumiant per aquest hivern buscar un/una estudiant anglès/a per fer conversa ...a canvi enenyar-li català i un soparet a la setmana.\nQuè et sembla? :)\n12 d’agost de 2009, a les 0:03\nM'alegra que hagi anat bé aquesta relació internacional i intergeneracional. L'estiu del 2010 t'enviaré el Veí de Dalt. Tot i que ja té una edat, encara viu a l'edat del pavo. Li agrada Metallica i es comunica poc amb la família. Però en un any potser moblarà una mica el cap. Me l'acceptaràs o què?\n12 d’agost de 2009, a les 0:13\nI jo que crec que la majoria del jovent és com aquesta noia!\nCom en totes les edats hi ha de tot, però com que els que passen de tot tenen "visibilitat" televisiva i aquests no, tendim a pensar que només existeix el que es pot retransmetre... a mi m'agrada el jovent d'avui en dia, molt més preparat que mai i valent, malgrat passar potser per un dels períodes més difícils pel que fa a creixement personal.\nEnhorabona per l'experiència!\n12 d’agost de 2009, a les 14:04\nDoncs pel que expliques sembla evident que a casa seva han fet una bona feina. La diferència d'edat sovint no s'aprecia quan es comuniquen dues persones adultes i intel·ligents!\n12 d’agost de 2009, a les 19:11\nSort que ja havia marxat aquell perdiguer del Gatot!.\n13 d’agost de 2009, a les 20:54\n15 d’agost de 2009, a les 9:10\nQue guay!!! a mi m'ecanten les visites de fora i anar de visita a veure la gent. I jo també sòc de les que fa "contranbandu" de fuets, anxoves, formatge...\n15 d’agost de 2009, a les 10:52\nÉs ben curiosa la connexió que tenim amb gent que té molta menys edat que nosaltres, sobretot si no són fills nostres.\nconeixia E Mendoza? que curiós, n?\n16 d’agost de 2009, a les 12:04\nHehehe això del pernil veig que és internacional...\nUna joveneta francament maca, sí!\nNo, no hi anava jo. Era la nena que s'enduia els embolits... :-)\nJa t'hi trobaràs, no pateixis! Que jo sóc velleta! ;-)\nJa ho pots ben dir. Tota una experiència per a mi també!\nEfectivament, els canvis sovintegen. Per sort, aquesta noia té una mare excepcional i n'ha obtingut bons resultats.\nEm sembla una idea fantàstica! Ja ens explicaràs què tal si et decideixes... :-)\nHahaha mira que n'arribes a ser de dolentot!\nGràcies! No en tinc gaire tractes amb adolescents i potser per això m'ha sobtat més.\nCert, sobretot la seva mare, ha fet molt bona feina. És una gran dona!\nUi, es tornen bojos amb aquestes coses... hahahaha\nA mi també em va sobtar que el conegués el Mendoza...


Dura crítica de la Crida per Valls-CUP a les polítiques de joventut de l'Ajuntament vallenc | EL PORTAL NOU\nHome Política Dura crítica de la Crida per Valls-CUP a les polítiques de joventut de l'Ajuntament vallenc\nDura crítica de la Crida per Valls-CUP a les polítiques de joventut de l'Ajuntament vallenc\nPortalNou Valls dimarts, de novembre 15, 2016 Política\nEl grup municipal de Crida per Valls-CUP ha emès un dur comunicat on denuncia que les polítiques de joventut no responen a les necessitats reals de la població. Per a la CUP, programes com 'Les parets lliures', l'skatepark o la pista de Sant Francesc, en són un exemple.\nL'any 2013 la regidoria de Joventut amb Bàrbara Flores al capdavant va presentar el projecte 'Parets Lliures'. Des de la CUP es va advertir que el fet d'haver-se d'inscriure en una borsa de grafiters, d'haver de fer un esbós previ i necessitar després l'aprovació del propietari i de l'Ajuntament anava en contra de l'essència del grafit. Tres anys després, a la CUP li "consta que la iniciativa no ha acabat de funcionar, i malgrat havia de ser un revulsiu i una gran iniciativa pels grafiters, ha acabat sent un fracàs de la regidoria".\nLa formació alerta també de les deficiències que presenta actualment l'skatepark situat al Fornàs. Així, durant els mesos d'hivern la il·luminació de l'espai és extremadament insuficient, fet que dificulta la pràctica i l'ús d'aquest espai pels més joves durant el període del dia que més habitual és que l'utilitzin, la tarda. A més, l'skatepark es va realitzar amb la intenció de poder-lo ampliar més endavant, "una ampliació que no sabem si arribarà mai". L'ús de la pista fa que hi hagi hores que està saturada i les seves limitacions que té actualment fa que les entitats i joves que practiquen aquest esport no puguin organitzar trobades d'abast territorial. Pel que fa a la pista de Sant Francesc, segons la CUP, a mesura que han anat passant els anys s'ha anat abandonant l'espai que ara mateix no té cap tipus de dinamització.\nLa formació també assenyala que l'street-work out, una pràctica socioesportiva que arreu del país cada vegada guanya més adeptes, a Valls les persones que volen practicar aquest esport no tenen cap instal·lació on fer-ho. Així, són molts els joves que practiques street-work out a baranes de places de la ciutat o a porteries abandonades.\nSegons la CUP, "la regidoria de joventut i la d'esports viuen tant desconnectades de la realitat vallenca que no s'han adonat d'aquesta necessitat creixent cada vegada més a la ciutat". Des de la Crida per Valls-CUP consideran necessari que hi hagi més pistes per poder practicar l'esport a l'aire lliure. Alhora, una petita instal·lació d'street-work out pels més joves, però també un espai de salut pels més grans "són instal·lacions econòmiques que molts pobles més petits que Valls ja tenen".


e Festival Hipersons 2004:: 6-11 |Nativa\nFestival Hipersons 2004:: 6-11\n6 de novembre, 20’00h\nHPS de tarda / Berenar sopar\nNi massa d’hora ni massa tard. En horari de berenar sopar, aquestes dues bandes oferiran sets diferents al que estan acostumats a fer en directe.\nLa porta estreta (Música Global, 2004) ha estat la seva celebrada carta de presentació. Pop de guitarres amb textos intel·ligents que obre portes i mostra nous camins a explorar en la música cantada en català.\nProjecte personal de l’intuitiu i sorprenent músic barceloní Christian A. Korn. Pop amb esperit folk i actitud rock, o al revès… En directe defensa les cançons del seu segon àlbum (Another Perfect Day for Human Extinction. The Rest Is Silence, 2004) amb un power trio d’alt voltatge.\n« Festival Hipersons 2004:: 5-11 Festival Hipersons 2004:: 11-11 »


Inici / Ajuntament / Comunicació / Notícies / Inés de Haro de Murcia, guanya el Premi Centelles 2019\nInés de Haro de Murcia, guanya el Premi Centelles 2019\nEl jurat del Premi Centelles 2019 va designar el quadre Tangentes d’Inés de Haro (Murcia) com el guanyador del LXXVII Concurs de Pintura i va atorgar dues mencions honorífiques: una a Verónica Bueno Salgado (Socuéllamos) pel quadre Nunca Más, el insidioso desafio de soportar un dejà vu constante o como pretender quebrantar la voz tirana del idiota congénito i, l’altra per Kihong Chung (Cartagena) per Mensaje de peso.\nEl diumenge 25 d’agost es va fer públic el veredicte i es van atorgar els premis al Centre d’art el Marçó vell. L’alcalde, Josep Paré Aregall, va fer un parlament en català i un en castellà lloant la importància del premi Centelles i va agrair a tothom la seva participació i col·laboració. La regidora Anna Chávez Calm va llegir el veredicte del jurat. I la guanyadora, Inés de Haro es va mostrar satisfeta i agraïda amb el premi.\nEn aquesta edició hi han participat 162 obres provinents d’arreu del món com: Uruguai, Suècia, i d’Espanya: Madrid, Cadis, etc. que en principi es presenten en format digital. D’aquestes el jurat va fer una selecció de 80 peces de les quals es van presentar 72. A la primera selecció es van triar 22 obres que són les que s’exposen al Marçó vell.\nEl primer premi està dotat amb 3.500 euros, trofeu i muntatge d’una exposició al Centre d’art el Marçó vell. Les dues mencions honorífiques tenen trofeu. L’obra guanyadora queda en propietat de l’Ajuntament de Centelles.\nLa mostra estarà oberta fins al 13 d’octubre, dissabtes, diumenges i festius en horaris habituals.


LA MIRA celebra el seu tercer aniversari - LA MIRA - Magazín\nLA MIRA celebra el seu tercer aniversari\nSubscriptors i amics van passar per la nova redacció del magazín per celebrar els tres anys plegats\nLA MIRA està d’aniversari! Ara fa tres anys es va engegar aquest magazín digital, una aposta pel periodisme a foc lent en la nostra llengua, amb reportatges, entrevistes i fotoperiodisme que, a través d’històries i persones, vol explicar tot un país.\nPer això dimecres 15 de setembre ens vam reunir amb subscriptors i amics per celebrar la data. A l’acte vam poder ensenyar la nova redacció als assistents, tot compartint una copa de cava i un petit refrigeri.\nSi aquests 3 anys han estat possibles és gràcies, en bona part, als subscriptors del magazín. Si voleu donar suport al projecte, podeu entrar a la família de LA MIRA clicant aquí.